રાજકોટમાં બોગસ તબીબો લોકોના આરોગ્ય સાથે ચેડાં કરતા હોય તેવા નકલી તબીબો ઉપર વોચ રાખવાની પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા અને એસીપી ક્રાઈમ સરવૈયાની સૂચનાથી એસઓજી પીઆઇ આર વાય રાવલના માર્ગદર્શન હેઠળ પીએસઆઇ એચ એમ રાણા અને તેમની ટિમ પેટ્રોલિંગમાં હતી દરમિયાન મોહિતસિંહ જાડેજા, ગિરિરાજસિંહ ઝાલા અને ગિરિરાજસિંહ જાડેજાને મળેલી બાતમી આધારે ધર્મેન્દ્રસિંહ રાણા, અનિલસિંહ ગોહિલ અને હરદેવસિંહ વાળાને સાથે રાખીને રાજકોટ તાલુકાના બેડલા ગામે બસ સ્ટેન્ડની બાજુમાં દરોડો પાડી ક્લિનિક ચલાવતા બેડલના બોગસ ડોક્ટર એવા કિરીટ વેલજીભાઈ સતાણીને દબોચી લીધો હતો ધરપકડ કરી પૂછપરછ કરતા પોતે ધોરણ 12 સુધી અભ્યાસ કર્યો હોવાનું અને સેનેટરીનો કોર્ષ કર્યા પછી શહેરના જુદા જુદા હોસ્પિટલમાં નર્સિંગ સ્ટાફ તરીકે કામ કરી અનુભવ મેળવી બેડલા ગામમાં દોઢ વર્ષથી ક્લિનિક ખોલી લોકોના આરોગ્ય સાથે ચેડાં કરતો હોવાની કબૂલાત આપી હતી પોલીસે હોસ્પિટલના સાધનો, ઇન્જેક્શન, ઓક્સિજનના બાટલા, એલોપેથીક દવાઓ સહિતની વસ્તુઓ કબજે કરી નકલી ડોક્ટર વિરુદ્ધ ગુનો નોંધી જરૂરી કાર્યવાહી હાથ ધરી હતી